### Beslutninger

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 8. marts 2023 har vedtaget Magistratens indstilling i overensstemmelse med erklæring fra Kulturudvalget af 1. marts 2023.

Ændringen fra Magistratsafdelingen for Børn og Unge til indstillingens at 10) blev vedtaget. Det rettes dermed til ”Sport & Fritid og Børn og Unge bemyndiges til at indgå areallejeaftaler på op til 30 år med de tilskudsmodtagere, der med vedtagelsen af denne indstilling får anlægsprojekter på kommunal jord.”

Zelma Andersen fra Enhedslisten de Rød-Grønne kunne tiltræde indstillingen med bemærkning om, at hun deler udvalgets bekymring for de manglende analyser af de klimamæssige belastninger ved anlægsarbejderne, som der bevilliges til.Olfert Iversen kunne ikke tiltræde indstillingens At 1, 2 og 3 om etablering af kunstgræsbaner.

###

Udmøntning af anlægstilskud til en række projekter vedr. nye eller moderniserede idræts- og fritidsfaciliteter.

### Resume

Den 25. maj 2022 traf byrådet beslutning om, at der skulle ske en sammenlægning af Sport & Fritids anlægs-puljer og at der fremadrettet er én pulje til foreningsejede faciliteter til idræts-, fritids- og outdooraktiviteter. Byrådet godkendte desuden ansøgnings- og tildelingskriterierne for [adresse] til idræts- og fritidsfaciliteter.

[adresse] yder anlægstilskud til faciliteter, der anvendes til idræts-, fritids- eller outdooraktiviteter, til aktører på sport- og fritidsområdet hjemmehørende i [adresse].

Der er et samlet budget på 42,8 mio. kr. ex. moms til fordeling blandt ansøgerne.

Sport & Fritid har i september 2022 haft ansøgningsfrist til anlægspuljen, hvor der er indkommet 69 ansøgninger. Heraf indstilles 44 ansøgere til at modtage tilskud. Der er indkommet ansøgninger om tilskud for 168 mio. kr. ex. moms.

Med udmøntningen af anlægspuljen understøttes opfyldelsen af temaet ”Plads til at mødes” i Sports- og [adresse] 2022-2025 samt den tilhørende facilitetsstrategi, da der med indstillingen skabes flere og bedre rammer til idræts- og fritidslivet.

### Beslutningspunkter

Det indstilles:

At 1) der gives et tilskud på 3,5 mio. kr. ex. moms til S/I [adresse] og [adresse] arbejde med at etablere en kunstgræsbane ved Næshøjskolen.

At 2) der gives et tilskud på 1,93 mio. kr. ex. moms til Marselisborg Hockey Klub m.fl. til etablering af en kunstgræsbane til nichesport på [adresse] (tillægsbevilling).

At 3) der gives et tilskud på 4,97 mio. kr. ex. moms til IF Lyseng Fodbold til etablering af halvanden kunstgræsbane på [adresse].

At 4) der gives et tilskud på 7,5 mio. kr. ex. moms til Højbjerg Badminton Klub til etablering af badmintonhal på [adresse] i [adresse].

At 5) der gives et tilskud på 5 mio. kr. ex. moms til AGF af 1880 til etablering af to idrætshaller i [adresse].

At 6) der gives et tilskud på 5 mio. kr. ex. moms til [adresse] til etablering af idrætshal ved [adresse] (tillægsbevilling). Tilmed overføres rådighedsbeløb på 7 mio. kr. ex. moms fra tidligere udmøntning (budget 2022).

At 7) der gives et tilskud på 4 mio. kr. ex. moms til Stavtrup IF til etablering af Stavtrup Kultur- og Idrætscenter (tillægsbevilling).

At 8) der gives et tilskud på 2 mio. kr. ex. moms til etablering af [adresse] (tillægsbevilling).

At 9) der fra anlægsreserven i 2024 udmøntes 20 mio. kr. som rådighedsbeløb til KB´en ”Anlægspuljen til idræts- og fritidsfaciliteter”. Udmøntningen fra anlægsreserven sker fra midlerne afsat i den 10-årige investeringsplan 2024-2033 fra B2021 til idræts- og fritidsfaciliteter.

At 10) Sport & Fritid bemyndiges til at indgå areallejeaftaler på op til 30 år med de tilskudsmodtagere, der med vedtagelsen af denne indstilling får anlægsprojekter på kommunal jord.

### Borgmesterens Afdelings påtegning

Fremsendes til Magistraten.

Byrådet har på møde 28. september 2022 pkt. 9 besluttet, at [adresse] fremover som udgangspunkt bygger efter frivillig CO2 klasse, medmindre Byrådet i det konkrete projekt beslutter andet. Kravet indebærer en maksimal CO2-udledning på 8 kg. CO2e/m2/år i 2023 faldende til 5 kg CO2e/m2/år i 2029. Det fremgår ikke af indstillingen, om dette krav er gjort gældende som betingelse for støtten, hvorfor det anbefales belyst og gjort gældende som krav i den videre behandling af indstillingen.

Borgmesterens Afdeling har herudover ingen bemærkninger til indstillingen.

### Sagsforløb

Udvalg: Magistraten

Dato: 06-02-2023

Alvin Mathiasen:

Fremsendes til [adresse] med bemærkning, at Magistraten i mødet den 6. februar 2023 anbefaler, at byrådet tiltræder Magistratsafdelingen for Kultur og Borgerservices indstilling af 26. januar 2023.

Borgmester Klaus Kjær, rådmand David Mathiesen, rådmand Jens Rasmussen, Mette Frederiksen og Olfert Iversen tog forbehold med hensyn til nærmere belysning af byggerierne klimabelastning.

Uffe Vestergaard tog forbehold.

Der ses på kønsregnskab i forbindelse med udvalgsbehandlingen.

Udvalg: [adresse]

Dato: 22-02-2023

Alvin Mathiasen:

Fremsendes til Kulturudvalget til behandling i henhold til beslutning i byrådets møde den 22. februar 2023.

Udvalg: Kulturudvalget

Dato: 01-03-2023

Alvin Mathiasen: 3

Mette Frederiksen, Richard Danielsen, Niels Carlsen, Patrick Poulsen og Robin Christiansen kunne tiltræde indstillingen i overensstemmelse med indstillingen fra Magistratsafdelingen for Kultur og Borgerservice samt forslag i notatet fra Kultur og Borgerservice om, at der iværksættes et case-studie for at belyse projektmæssige, økonomiske og juridiske konsekvenser ved at opføre fremtidige idrætsbyggerier som lavemissionsklasse (frivillig CO2 klasse). Case-studiet får ikke betydning for kravene til tilskudsansøgerne. Case-studiet gennemføres i samarbejde med en ekstern rådgiver, Idrætssamvirket og relevante foreninger, ligesom det foreslås, at Ejendomme i Teknik og Miljø tilbydes at følge studiet. Resultaterne præsenteres for og drøftes med de berørte aktører og Kulturudvalget. Eventuelle referencebyggerier indgår i de videre undersøgelser.

Mette Frederiksen og Richard Danielsen finder det bekymrende, at man ikke har inddraget de klimamæssige aspekter.

Catrine Nissen og Olfert Iversen var forhindrede i at deltage i udvalgets behandling af sagen.